  Виталий Пронин Тодмо луиз кыӵе комитетъёсын ужалозы Удмуртиысь «Огъя Россия» партилэсь Кун Думае шедем депутатъёс. Л. Буранова но О. Гарин Андрей Исаев пыриз ужъя, калыкез улон-вылонын утён политикая но ветеранъёслэн ужъёссыя комитетэ, со сяна сое бырйизы Кун Думаысь «Огъя Россия» партилэн фракциезлэн воштӥсезлэн интыяз. Лариса Буранова ужалоз туризмъя комитетын, нош Олег Гарин — транспортъя но транспортъя инфраструктураез азинтонъя комитетын. — Калык туж ӵем вазиськылэ сюресъёсты лэсьтыны, тупатъяны курыса, — вераз Олег Гарин, — Та удыс мыным туж матын, соин ик татын ужаме потӥз. Оскисько, Кун Думаын тыршыса, Удмуртиысь улонэз умойгес карыны быгатомы шуыса. Кун Думалэн нырысетӥ заседаниез 12-тӥ коньывуонэ ортчоз. Депутатъёс спикерез, солэсь воштӥсьёссэ, комитетъёсын кивалтӥсьёсты быръёзы. Со сяна 2022-тӥ-2024-тӥ аръёслы бюджетлэсь планзэ эскерозы. Сергей Захаров Теги: КунДума ОгъяРоссия  